
RADVILIŠKIO GRAŽINOS PAGRINDINĖS MOKYKLOS, GRAŽINOS G. 8, RADVILIŠKIS, PAPRASTOJO REMONTO DARBŲ, RANGOS SUTARTIS 
2025 m.____________  d. Nr. SUT-2025-          (11.31E)
Radviliškis

Radviliškio rajono savivaldybės administracija (toliau – Užsakovas), juridinio asmens kodas 188726247, atstovaujama savivaldybės administracijos direktorės Eglės Ivanauskytės, veikiančios pagal Radviliškio rajono savivaldybės vardu sudaromų sutarčių pasirašymo tvarkos aprašą, patvirtintą Radviliškio rajono savivaldybės tarybos 2023 m. rugpjūčio 31 d. sprendimu Nr. T-105 „Dėl Radviliškio rajono savivaldybės vardu sudaromų sutarčių pasirašymo tvarkos aprašo patvirtinimo“, (toliau – Užsakovas) ir ......................, juridinio asmens kodas ................, atstovaujama ............................, veikiančio pagal ......................, (toliau – Rangovas), ir toliau kartu vadinami Šalimis, o kiekvienas atskirai – Šalimi, sudarėme šią remonto darbų sutartį (toliau – Sutartis).

I. BENDROSIOS NUOSTATOS

1.1. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse (toliau – Civilinis kodeksas), Lietuvos Respublikos statybos įstatyme, Lietuvos Respublikos viešųjų pirkimų įstatyme (toliau – Viešųjų pirkimų įstatymas).
1.2. Sutartis sudaroma remiantis Radviliškio Gražinos pagrindinės mokyklos, Gražinos g. 8, Radviliškis, paprastojo remonto darbų viešojo pirkimo (CVP IS ID..........), atlikto supaprastinto atviro konkurso būdu, dokumentais.
1.3. Sutartis finansuojama ES fondų ir Radviliškio rajono savivaldybės biudžeto lėšomis.
1.4. Sudarydamas šią Sutartį Rangovas patvirtina, kad jis turi visus Sutarčiai tinkamai įvykdyti reikiamus atestatus, yra šių Darbų srities specialistas ir turi pakankamai patirties tinkamam sutartinių įsipareigojimų vykdymui, turi žinių, kurias pagal teisės aktus privalo turėti Rangovas.
1.5. Visus ginčus, klausimus ar nesutarimus dėl Sutarties sąlygų, kurie gali atsirasti vykdant šią Sutartį, taip pat dėl to, kas neaptarta šioje Sutartyje, Šalys susitaria spręsti ir Sutartį aiškinti vadovaudamosi Civiliniu kodeksu, Lietuvos Respublikos statybos įstatymu, Viešųjų pirkimų įstatymu, kitais teisės aktais, pirkimo dokumentais su visais šių dokumentų priedais.

[bookmark: _Ref227994958]II. SUTARTIES DALYKAS

[bookmark: _Hlk143840580][bookmark: _Hlk119312272]2.1. Pirkimo objektas – Radviliškio Gražinos pagrindinės mokyklos, Gražinos g. 8, Radviliškis, paprastojo remonto darbai (toliau – Darbai). 
2.2. Šia Sutartimi Rangovas savo jėgomis ir rizika įsipareigoja per Sutartyje nustatytą Darbų atlikimo terminą ir Sutartyje nustatytomis sąlygomis atlikti ir perduoti Darbus pagal pateiktą Rangovo pasiūlymą (Sutarties 1 priedas), Techninę specifikaciją (Sutarties 2 priedas) ir ugdymo prieinamumo didinimas atskirtį patiriantiems vaikams Radviliškio Gražinos pagrindinės mokyklos, Gražinos g. 8, Radviliškis, paprastojo remonto projektą (pirkimo sąlygų 3 priedas), kaip numatyta Sutartyje, o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai ir laiku atliktų Darbų rezultatą ir sumokėti Rangovui faktiškai atliktus Darbus Sutartyje numatytomis sąlygomis ir tvarka.
2.3. Darbų atlikimo vieta – Gražinos g. 8, Radviliškis.
[bookmark: _Hlk133311267]
[bookmark: _Ref227942311]III. SUTARTIES KAINA IR MOKĖJIMO TVARKA

3.1. Sutarčiai taikoma fiksuotos kainos kainodara. Taikomos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktuali redakcija) patvirtintos Kainodaros taisyklių nustatymo metodikos nuostatos. Pradinės Sutarties vertė yra lygi Rangovo pasiūlymo kainai (Eur be PVM) nurodytai už visą perkamų Darbų apimtį.
3.2. Pradinės Sutarties vertė – ................... Eur (žodžiais). PVM – .......... Eur (žodžiais). Sutarties kaina su PVM – ................... Eur (žodžiais).
3.3. Techninėje specifikacijoje nurodyti dydžiai – statybos produktų kiekis, įrenginių, mechanizmų skaičius ir statybos darbų (statinio, jo elementų baigtinių darbų ir jiems atlikti reikalingų resursų) apimtis (išreikšta statybos darbų vienetais) – yra apytikriai ir neturi būti laikomi faktiniu ir tiksliu darbų, kuriuos Rangovui reikia atlikti, kiekiu. Jei Rangovo įvykdytų darbų faktinis kiekis skiriasi nuo nurodyto perkamo kiekio (nurodyto Techninėje specifikacijoje ar kitame dokumente), laikoma, kad šie didesni ar mažesni darbų kiekiai buvo įskaičiuoti į mokėtiną pagal sutartį kainą, t. y. nepriklausomai nuo faktinio atliktų darbų kiekio Sutarties kaina negali būti keičiama.
3.4. Užsakovas už visą pirkimo dokumentuose ir Sutartyje numatytą pirkimo objektą sumoka Rangovo pasiūlyme nurodytą kainą, jeigu faktinis ir pirkimo dokumentuose bei Sutartyje Užsakovo nurodytų darbų kiekis (skaičiuojant pinigine verte) nesiskiria daugiau kaip 15 procentų, skaičiuojant nuo pradinės Sutarties vertės.
3.5. Padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos. 
Sutarties kainos perskaičiavimo formulė pasikeitus PVM tarifui:



 - Perskaičiuota Sutarties kaina (su PVM)

 - Sutarties kaina (su PVM) iki perskaičiavimo
A – Atliktų darbų kaina (su PVM) iki perskaičiavimo

 - senas PVM tarifas (procentais)

 - naujas PVM tarifas (procentais)
[bookmark: _3sv78d1][bookmark: _Ref88653892]3.6. Rangovui mokėtinos sumos už Darbus gali būti perskaičiuojamos jeigu Valstybės duomenų agentūros (vda.lrv.lt) kas mėnesį skelbiamo pastatų remonto sąnaudų elementų kainų indekso (toliau – Indeksas) reikšmė pakinta daugiau kaip 5 proc. per bet kurį Darbų vykdymo laikotarpį.
            3.7. Sutarties kaina perskaičiuojama dėl Indekso pokyčio, pagal Sutartį neišpirktų Darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:
           K = IPb / IPr
           Kur:	
           K – Indekso pokyčio koeficientas;
           IPr – Indekso reikšmė laikotarpio pradžioje;
           IPb – Indekso reikšmė laikotarpio pabaigoje;
           Laikotarpis yra bet koks laikotarpis, kurio pradžia yra ne ankstesnė, negu Sutarties įsigaliojimo diena, pabaiga ne vėlesnė, negu paskutiniojo Darbų perdavimo-priėmimo akto pagal Sutartį sudarymo diena.
             3.8. Šalys privalo sudaryti Susitarimą dėl kainos perskaičiavimo per 5 darbo dienas nuo Šalies prašymo kitai Šaliai perskaičiuoti kainą pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą, perskaičiuotą Pradinės sutarties vertę, perskaičiuotą Darbų bei kitą perskaičiavimui reikšmingą informaciją.
             3.9. Po to, kai Šalys sudaro Susitarimą dėl kainos perskaičiavimo, perskaičiuotoji kaina taikoma Darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba:
            (a) pateikti Atliktų darbų aktą su neperskaičiuotomis kainomis ir perskaičiavimą atlikti kitame Atliktų darbų akte,
            arba (b) sustabdyti Atliktų darbų akto pateikimą iki bus perskaičiuotos kainos.
            3.10. Pirmoji Sutarties kainos peržiūra gali būti atliekama ne anksčiau nei po 3 (trijų) mėnesių po Sutarties įsigaliojimo ir po to Sutarties kaina gali būti peržiūrima ne dažniau negu kas 6 (šešis) mėnesius.
            3.11. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas. 
3.12. Sutarties Darbų kainoje yra įvertintos visos galimos išlaidos: darbo jėgos, mechanizmų ir medžiagų kaina, mokesčiai, draudimo, transportavimo ir visos kitos, Rangovui priklausančios pagal teisės aktus bei šią Sutartį, išlaidos. Jokių papildomų mokėjimų Rangovas už Darbus reikalauti negali.
3.13. Avansinis mokėjimas nenumatytas.
3.14. Mokėtinos sumos už atliktus Darbus pervedamos į Rangovo nurodytą banko sąskaitą.
3.15. Atsiskaitymas už atliktus Darbus vykdomas:
3.15.1. Užsakovas už atliktus Darbus atsiskaito su Rangovu kartą per mėnesį. Tarpiniam mokėjimui gauti, Rangovas privalo pateikti Užsakovui atliktų darbų aktą (Sutarties 4 priedas)  ir pagal jį išrašytą PVM sąskaitą faktūrą. 
3.15.2. Galutiniam mokėjimui gauti Rangovas gali pateikti mokėjimo dokumentus tik tada, kai Užsakovas ir Rangovas pasirašo Darbų perdavimo–priėmimo aktą (Sutarties 5 priedas)  bei Rangovas ištaiso visus smulkius defektus ir nebaigtus Darbus, įvardintus Darbų perdavimo–priėmimo metu.
3.16. Užsakovas su Rangovu atsiskaito ne vėliau kaip per 30 (trisdešimt) kalendorinių dienų nuo Sutarties 3.15 punkte nurodytų dokumentų gavimo dienos.
3.17. Sąskaitos faktūros Užsakovui teikiamos tik elektroniniu būdu naudojantis informacinės sistemos „SABIS“ priemonėmis.
3.18. Užsakovas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. 

IV. DARBŲ ATLIKIMO IR SUTARTIES GALIOJIMO TERMINAI

4.1. Sutartis įsigalioja po to, kai Sutarties Šalys pasirašo Sutartį. Sutarčiai įsigaliojus, ji galioja iki visų Darbų užbaigimo ir atsiskaitymo už juos, bei kitų sutartinių įsipareigojimų įvykdymo dienos, arba kai Sutarties Šalys sutaria ją nutraukti, arba ji nutraukiama Sutartyje nustatytais atvejais. Bendra sutarties trukmė 13 mėnesių. 
4.2. Darbų pradžia Statybvietės perdavimo-priėmimo akto pasirašymo data arba data po 14 dienų nuo Sutarties pasirašymo dienos, jeigu statybvietės perdavimo-priėmimo aktas per šį dienų skaičių nėra pasirašytas.
4.3. Darbų pabaiga laikoma diena, kai užbaigiami visi Užsakovo užduotyje numatyti statybos darbai, t. y. pasirašomas Darbų perdavimo - priėmimo aktas, patvirtinantis, kad Rangovas perdavė, o Užsakovas priėmė Darbus.
[bookmark: _Hlk168046268]4.4. Darbų atlikimo terminas (laikas, skaičiuojamas mėnesiais nuo Darbų pradžios iki Darbų pabaigos) – 9 mėn. Sutarties pratęsimas nenumatomas. Į darbų atlikimo terminą neįskaitomas Sutarties sustabdymo laikotarpis dėl Sutartyje nurodytų aplinkybių. 
4.5. Rangovas turi teisę užbaigti Darbus anksčiau sutarto termino.
4.6. Atliktiems Darbams taikomi Lietuvos Respublikos įstatymų numatyti garantiniai terminai. 

V. SUTARTIES ĮVYKDYMO UŽTIKRINIMAS

[bookmark: _Hlk119355745][bookmark: _Hlk116899284]5.1. Sutarties įvykdymas yra užtikrinamas netesybomis (bauda) – 5 proc. nuo bendros pirkimo sutarties kainos su PVM.

VI. ŠALIŲ TEISĖS IR PAREIGOS

6.1. Užsakovas turi teisę:
6.1.1. kontroliuoti ir prižiūrėti, ar atliekamų Darbų atlikimo eiga, kiekis, kaina, medžiagų kokybė ir įrangos naudojimas atitinka Sutarties sąlygose nustatytus reikalavimus;
6.1.2. reikalauti, kad Rangovas Darbus vykdytų laikydamasis normatyvinių statybos dokumentų reikalavimų. Jeigu Rangovas nukrypsta nuo sutartinių įsipareigojimų, nesilaiko normatyvinių statybos dokumentų reikalavimų ir (ar) kitų Sutartimi prisiimtų įsipareigojimų, Užsakovas turi teisę raštu reikalauti šalinti defektus, nepriimti nekokybiškai atliktų Darbų ir nemokėti už netinkamai atliktą Darbą iki nustatytų statybos Darbų defektų pašalinimo arba pašalinti trūkumus trečiųjų asmenų pagalba Rangovo sąskaita;
6.1.3. duoti nurodymus Rangovui ir reikalauti jų vykdymo, jei sistemingai pažeidžiami Sutartyje nurodyti kokybiniai reikalavimai;
6.1.4. sulaikyti mokėjimus už atliktus Darbus, jeigu dėl Rangovo kaltės nepašalinti anksčiau nurodyti apmokėjimui pateiktų Darbų defektai; 
6.1.5. Rangovui vienašališkai nutraukus Sutartį nesant Užsakovo kaltės, pasinaudoti Sutarties įvykdymo užtikrinimu patirtiems nuostoliams padengti.
6.1.6 reikalauti iš Rangovo ir iš jo gauti informaciją bei dokumentus patvirtinančius, kad Rangovas Sutarties vykdymo metu taiko aplinkos apsaugos reikalavimus.
6.2. Užsakovas įsipareigoja:
6.2.1. perduoti Rangovui Statybvietę ir jos valdymo teisę ne vėliau kaip per 14 dienų nuo Sutarties pasirašymo. Statybvietė yra perduodama Šalims pasirašant Statybvietės perdavimo-priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka. Jeigu Užsakovas šiame punkte nustatyta tvarka laiku neperdavė Statybvietės Rangovui, Rangovas turi teisę prašyti Darbų atlikimo termino pratęsimo.
6.2.2. pateikti dokumentus, įgaliojimus, reikalingus Sutartyje numatytiems Darbams pradėti ir užbaigti per protingą terminą, išskyrus dokumentus, kuriuos pagal Sutartį ir (ar) Įstatymus privalo pateikti Rangovas;
6.2.3. bendradarbiauti su Rangovu vykdant Darbus;
6.2.4. sumokėti Rangovui už tinkamai atliktus bei nustatyta tvarka priimtus Darbus Sutartyje numatytais terminais ir tvarka;
6.2.5. per įmanomai trumpiausius terminus po rašytinio Rangovo prašymo gavimo pateikti pastarajam visus sutikimus, įgaliojimus ir (ar) kitus reikalingus dokumentus, kad Rangovas galėtų veikti kaip Užsakovo įgaliotas asmuo visose kompetentingose institucijose ta apimtimi, kiek tai susiję su sutartinių įsipareigojimų vykdymu;
6.2.6. Sutartyje nustatytomis sąlygomis priimti iš Rangovo tinkamai atliktus Darbus;
6.2.7. nesudaryti iki šios Sutarties pabaigos ar nutraukimo sutarčių dėl analogiškų Darbų vykdymo Sutarties objekte su kitais Rangovais be raštiško Rangovo sutikimo;
6.2.8. pastebėjęs nukrypimus nuo Sutarties sąlygų, bloginančius Darbų rezultatų kokybę, ar kitus trūkumus, nedelsdamas apie tai pranešti Rangovui.
6.3. Rangovas turi teisę:
6.3.1. naudotis Lietuvos Respublikos statybos įstatymo ir kituose Lietuvos Respublikos teisės aktuose numatytomis Rangovo teisėmis;
6.3.2. gauti iš Užsakovo dokumentus, įgaliojimus ir kitus dokumentus, reikalingus Sutartyje numatytiems įsipareigojimams vykdyti;
6.3.3. Rangovas turi teisę užbaigti Darbus anksčiau sutarto termino;
6.3.4. laiku gauti apmokėjimą už tinkamai atliktus Darbus, pagal Sutarties sąlygas.
6.4. Rangovas įsipareigoja:
6.4.1. per 10 (dešimt) darbo dienų nuo sutarties pasirašymo pateikti įkainuotus darbų kiekių sąnaudų žiniaraščius;
6.4.2. vykdyti Darbus pagal Sutartį, Techninės specifikacijos, statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus. Garantuoti, kad darbų priėmimo metu Darbai atitiks Sutartyje nustatytas savybes, normatyvinių statybos dokumentų reikalavimus, bus atlikti be klaidų, kurios panaikintų arba sumažintų jų vertę;
6.4.3. Sutartyje nurodytais terminais pradėti, kokybiškai atlikti, užbaigti ir perduoti Užsakovui visus Sutartyje nurodytus Darbus ir ištaisyti defektus, nustatytus iki Darbų perdavimo Užsakovui ir per garantinį laikotarpį;
6.4.4. savarankiškai apsirūpinti materialiniais ištekliais, reikalingais Sutartyje numatytiems Darbams atlikti, Darbų vykdymui naudoti medžiagas, dirbinius, gaminius ir įrengimus, atitinkančius Sutartyje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius, garantuoti tinkamą statybinių ir kitų medžiagų, įrangos, dirbinių ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą;
6.4.5. laiku ir tinkamai informuoti Užsakovą apie atliktų darbų priėmimo - perdavimo datą bei pateikti atliktų darbų aktus, išrašyti PVM sąskaitas faktūras, kitą normatyvinių statybos dokumentų nurodytą darbų atlikimo dokumentaciją, atlikti būtinus bandymus (jei reikia) ir apie jų rezultatus raštu informuoti Užsakovą. Užsakovui paprašius papildomos informacijos, per 3 darbo dienas raštu pranešti apie darbų eigą bei rezultatus, pateikti kitą su darbų vykdymu susijusią informaciją;
6.4.6. atliktiems Darbams suteikti Civiliniame kodekse nustatytus garantinius terminus; 
6.4.7. sudaryti sąlygas Užsakovo atstovams lankytis objekte bei susipažinti su visa darbų dokumentacija;
6.4.8. savo sąskaita ištaisyti Darbus, kurie dėl Rangovo kaltės yra netinkamai įvykdyti ir neatitinkantys Sutarties sąlygų. Taip pat savo sąskaita ištaisyti atliktų darbų trūkumus ir defektus, išaiškėjusius ar atsiradusius pasibaigus Sutarties vykdymo laikui, bet tebegaliojant objekto garantiniam laikotarpiui, Užsakovui pateikus raštišką pretenziją, ne vėliau kaip per 14 darbo dienų, jeigu dėl defekto pobūdžio jie neturi būti pašalinti anksčiau;
6.4.9. Užsakovui pareikalavus, raštu informuoti Užsakovą apie objekte dirbančius subrangovus;
6.4.10. garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių ir judančių žmonių apsaugą nuo atliekamų darbų sukeliamų pavojų;
6.4.11. užtikrinti, kad pasamdyti darbuotojai ir/arba tretieji asmenys, už kuriuos atsakingas Rangovas, darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;
6.4.12. užtikrinti, kad darbus atliks kvalifikuoti, atestuoti specialistai, nurodyti pateiktame pasiūlyme, atitinkantys Pirkimo sąlygose nustatytus kvalifikacinius reikalavimus, turintys galiojančius kvalifikacijos atestatus ar Teisės pripažinimo pažymas, leidžiančias vykdyti Sutartyje nurodytus darbus;
6.4.13. užtikrinti, kad Rangovas ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis;
6.4.14. nedelsiant raštu informuoti Užsakovą apie bet kurias aplinkybes, trukdančias ar galinčias sutrukdyti Rangovui atlikti darbus nustatytais terminais;
6.4.15. atlikus Darbus pilnai atstatyti infrastruktūrą ir savo sąskaita pašalinti iš statybvietės visas statybines atliekas ir šiukšles, kurios atsirado dėl Rangovo atliekamų Darbų;
6.4.16. užtikrinti, kad Sutartį vykdys tik tokią teisę turintys asmenys, jeigu pirkimo vykdymo metu nebuvo tikrinamas Rangovo kvalifikacija dėl teisės verstis atitinkama veikla arba buvo tikrinama ne visa apimtimi;
6.4.17. užtikrinti, kad Statybvietėje statybos darbus atliekantys asmenys turėtų statybininko ID kodą, o asmenys, kurie statybvietėje atlieka ne su statybos darbais susijusią veiklą – įstatyme numatytą indentifikavimo priemonę, ir šiuos dokumentus, esant poreikiui,  turi pateikti statybininkų tapatybės identifikavimo kontrolę vykdančioms institucijoms, taip pat ir Užsakovui.

VII. ŠALIŲ ATSAKOMYBĖ

7.1. Jei kuri nors Sutarties Šalis nevykdo arba netinkamai vykdo sutartinius įsipareigojimus, laikoma, kad ji pažeidžia Sutartį.
7.2. Jei Rangovas, nesant Užsakovo kaltės, nevykdo ar netinkamai vykdo savo sutartinius įsipareigojimus Sutartyje nustatytais terminais, Užsakovas be oficialaus įspėjimo ir neribodamas kitų savo teisių gynimo priemonių privalo pradėti skaičiuoti 0,02 (dviejų šimtųjų) procento delspinigius nuo neatliktų pagal sutartį Darbų vertės iki bus atlikti Darbai, už kiekvieną uždelstą dieną. Užsakovas priskaičiuotą delspinigių sumą turi teisę išskaičiuoti iš Rangovui mokėtinų sumų. Delspinigių sumokėjimas neatleidžia Rangovo nuo prievolės atlikti Darbus.
7.3. Nustatytu laiku su Rangovu neatsiskaitęs Užsakovas, dėl savo kaltės praleidęs apmokėjimo terminą, Rangovui reikalaujant privalo mokėti 0,02 (dviejų šimtųjų) procentų delspinigius nuo neapmokėtos sąskaitos dydžio, už kiekvieną pavėluotą dieną. Delspinigių sumokėjimas neatleidžia Užsakovo nuo pareigos įvykdyti savo piniginę prievolę Rangovui.
7.4. Rangovui vėluojant atlikti Darbus ar juos atlikus nekokybiškai, su defektais, taip pat vilkinant Darbus ar piktnaudžiaujant, Užsakovas, siekdamas apginti savo teisėtus interesus, gali atlikti neapmokėtų sumų įskaitymus į nuostolius, bet Užsakovas apmoka už kokybiškai atliktus darbus.
[bookmark: _Hlk504403720][bookmark: _Hlk119705705]7.5. Rangovas, pasitelkęs papildomus subrangovus, atsisakęs Sutartyje numatytų subrangovų, sukeitęs vietomis Sutartyje numatytus subrangovus, ir (ar) perdavęs didesnę (mažesnę) darbų dalį, negu buvo nurodyta pasiūlyme, kitam Sutartyje numatytam subrangovui, ir apie tai neinformavęs Užsakovo, t. y. nesilaikęs Sutarties 9.3 punkte nurodytų reikalavimų, įsipareigoja sumokėti Užsakovui 500,00 Eur (penkių šimtų eurų) dydžio baudą už kiekvieną tokį pažeidimo atvejį, kuri bus išskaičiuota iš Rangovui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Rangovą.
[bookmark: _Hlk130893163]7.6. Vykdydamas Darbus, Rangovas privalo:
7.6.1. atliekamiems darbams taikyti  aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.
[bookmark: _Hlk160184549]Už įsipareigojimų dėl aplinkos apsaugos vadybos sistemos standartų nevykdymą arba kitų lygiaverčių aplinkos apsaugos vadybos užtikrinimo priemonių netaikymą, pirmą kartą Rangovas moka 500,00 Eur (penkių šimtų eurų) dydžio baudą. Pakartotinis šių įsipareigojimų nevykdymas laikomas esminiu Sutarties pažeidimu;
7.6.2. Darbų metu susidariusios atliekos (mūro, tinko, betono, popieriaus, plastiko, metalo ar kt.) turi būti rūšiuojamos konteineriuose ir perduodamos atliekas tvarkančioms įmonėms. Įrodymui Rangovas kartu su Darbų perdavimo-priėmimo aktu turės pateikti pažymą apie statybinių atliekų perdavimą jas tvarkančiai įmonei arba jų sutvarkymą kitu teisės aktais nustatytu būdu, (pdf. formatu) pasirašyta elektroniniu parašu.
7.7. Rangovas atsako už bet kokią žalą, kurią jis, jo darbuotojai bei įranga Darbų atlikimo metu padaro fiziniams ir juridiniams asmenims, ūkininkams bei kitiems ūkiniams subjektams, privačiai bei visuomeninei nuosavybei, jei tai atsitinka dėl paties Rangovo kaltės. Rangovas atsako už darbuotojų darbo saugos reikalavimų vykdymą atliekant darbus ir jų neatlikimo pasekmes.
7.8. Rangovas privalo atlyginti Užsakovui ir (arba) bet kuriam asmeniui (trečiajai šaliai) visus padarytus nuostolius, jeigu šie nuostoliai atsirado dėl įsipareigojimų nevykdymo, kuriuos savo ruožtu sukėlė Rangovas, nesilaikydamas šios Sutarties ar netinkamai ją vykdydamas, arba pažeisdamas darbų saugos reikalavimus. 
7.9. Rangovas neatleidžiamas nuo atsakomybės dėl įsipareigojimų pagal Sutartį vykdymo ir jam nekompensuojamos jokios papildomos išlaidos, kurios gali atsirasti dirbant sunkiomis oro sąlygomis, esant nepalankioms kitomis sąlygoms, vykstant darbams, tačiau kokių pagrįstai ir protingai galima tikėtis.
7.10. Rangovas atsako už tinkamą Sutartyje numatytų Darbų organizavimą ir vykdymą. Savo sąskaita atlygina Užsakovui ir tretiesiems asmenims visus nuostolius, kurie atsirado dėl netinkamo Sutarties vykdymo ar jos nevykdymo.
7.11. Šalys susitaria, kad esminiu Sutarties pažeidimu bus laikomas:
7.11.1. pažeidimas, atitinkantis Civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;
7.11.2. Rangovo sutartinių įsipareigojimų vykdymo terminų nesilaikymas;
7.11.3. sutarties kainodaros taisyklių nesilaikymas;
7.11.4. apmokėjimo sąlygų ir tvarkos nesilaikymas;
7.11.5. pakartotinas įsipareigojimų dėl aplinkos apsaugos vadybos sistemos standartų (Sutarties 7.6 punktas) nevykdymas.

VIII. ATLIKTŲ DARBŲ PERDAVIMO IR PRIĖMIMO TVARKA

8.1. Rangovas privalo vykdyti Darbus laikydamasis šios Sutarties, Lietuvos Respublikos įstatymų ir kitų teisės aktų nuostatų.
8.2. Į atliktų Darbų aktus įtraukiamos visos Rangovui pagal Sutarties nuostatas mokėtinos sumos.
8.3. Jeigu bet kuriuo šios Sutarties vykdymo metu paaiškėja, kad atlikti Darbai neatitinka šioje Sutartyje ar jos prieduose nustatytų kokybės reikalavimų, naudotos prastesnės kokybės medžiagos, nukrypta nuo Techninės specifikacijos, ar kitų Sutartyje numatytų reikalavimų be Užsakovo raštiško sutikimo, tuomet sudaromas abiejų Šalių pasirašomas Defektinis aktas. Rangovui nepagrįstai atsisakius pasirašyti Defektinį aktą, jis pasirašomas Užsakovo vienašališkai ir įteikiamas Rangovui pasirašytinai arba išsiunčiamas registruotu paštu.
8.4. Užsakovas turi teisę nepasirašyti Aktų ir neatlikti mokėjimų, kol Rangovas savo sąskaita nepašalina Defektiniame akte nurodytų trūkumų ir nekompensuoja nuostolių, jei tokie atsirastų arba kol Šalys nesusitaria (raštu) dėl jų kompensavimo tvarkos. Užsakovas turi teisę pareikšti Rangovui pretenzijas dėl išaiškėjusių atliktų Darbų trūkumų, jei būtų nustatyta, kad jie atsirado dėl Rangovo kaltės. Tokiu atveju Užsakovas turi teisę reikalauti, kad Rangovas ištaisytų nustatytus trūkumus savo sąskaita, arba kompensuotų Užsakovo dėl to patirtus nuostolius.
8.5. Užsakovas, dalyvaujant Rangovui užbaigus objekto Darbus, teisės aktų nustatyta tvarka, nedelsiant organizuoja baigtų Darbų priėmimą iš Rangovo.
8.6. Rangovas suteikia Civilinio kodekso 6.698 straipsnyje Darbams numatytas garantijas.

IX. SUBRANGOVAI, JŲ KEITIMO TVARKA

[bookmark: _Hlk133321759]9.1. Rangovas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.
9.2. Rangovas įsipareigoja užtikrinti, kad Sutartį vykdys pirkime pasiūlyti ir (ar) kvalifikacinius reikalavimus atitinkantys subrangovai. Rangovas yra atsakingas už subrangovų vykdomą Sutarties dalį, lyg ją vykdytų pats ir privalo užtikrinti, kad subrangovai laikytųsi Sutarties nuostatų.
9.3. Sutarčiai vykdyti pasitelkiami subrangovai: .......................................
9.4. Rangovas įsipareigoja iki Darbų pagal Sutartį pradžios pranešti Užsakovo atstovui tuo metu žinomų subrangovų kontaktinius duomenis ir subrangovų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau.
[bookmark: _Hlk133321981]9.5. Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovai atsisakymas galimas tik raštu apie tai informavus Užsakovą šiais atvejais:
9.5.1. kai Sutartyje numatytas subrangovas yra likviduojamas, bankrutuoja ar susidaro analogiška situacija;
9.5.2. kai subrangovas (-ai) dėl objektyvių priežasčių (pavyzdžiui, subrangovui atsisakius atlikti Darbus, nutrūkus teisiniams santykiams su Rangovu ir pan.) nebegali atlikti visų ar dalies Sutartyje ar jos prieduose nurodytų Darbų;
9.5.3. siekiant tinkamai ir laiku įvykdyti Sutartį dėl pagrįstų aplinkybių būtina padidinti Darbų atlikimo spartą.
9.6. Pakeitus Sutartyje numatytus subrangovus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, tik Rangovui ir Užsakovui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.
9.7. Pakeisti subrangovai privalo atitikti pirkimo sąlygose subrangovams keliamus reikalavimus. Dokumentai pateikiami tai dienai, kai Rangovas kreipiasi į Užsakovą su prašymu pakeisti subrangovus.
9.8. Rangovas Sutarties galiojimo metu gali keisti ar skirti papildomus darbų vadovus, tik raštu iš anksto apie tai informavęs Užsakovą.
9.9. Jei Sutarties vykdymo metu tenka keisti Rangovo pasiūlyme nurodytus specialistus (mirties, ligos arba nelaimingo atsitikimo atveju ar dėl kitų, nuo Rangovo nepriklausančių priežasčių), kandidatai į jų vietą privalo atitikti pirkimo sąlygose specialistams keliamus reikalavimus. Keičiami specialistai kvalifikacinius reikalavimus privalo atitikti tai dienai, kai Rangovas kreipėsi į Užsakovą dėl leidimo keisti specialistą. Jei Rangovas nepasiūlo tinkamo specialisto, Užsakovas turi teisę nutraukti Sutartį. Specialistų keitimai iš anksto raštu derinami su Užsakovu ir įforminami raštišku susitarimu prie sudarytos pirkimo Sutarties.
9.10. Užsakovas gali tiesiogiai atsiskaityti su subrangovais už jų atliktus Darbus. Tiesioginio atsiskaitymo su subrangovais galimybės įgyvendinamos šia tvarka:
9.10.1. subrangovas, norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja trišalės sutarties tarp jo, Užsakovo ir Rangovo sudarymą. Sutartis turi būti sudaryta ne vėliau kaip iki pirmojo Užsakovo atsiskaitymo su subrangovu. Šioje Sutartyje nurodoma Rangovo teisė prieštarauti nepagrįstiems mokėjimams, tiesioginio atsiskaitymo su subrangovu tvarka, atsižvelgiant į pirkimo dokumentuose ir subrangos sutartyje numatytus reikalavimus;
9.10.2. subrangovas, prieš pateikdamas sąskaitą Užsakovui, turi ją suderinti su Rangovu. Suderinimas laikomas tinkamu, kai subrangovo išrašytą sąskaitą raštu patvirtina atsakingas Rangovo atstovas, kuris yra nurodytas trišalėje sutartyje. Užsakovo atlikti mokėjimai subrangovui pagal jo pateiktas sąskaitas atitinkamai mažina sumą, kurią Užsakovas turi mokėti Rangovui pagal Sutarties sąlygas ir tvarką. Rangovas, išrašydamas ir pateikdamas sąskaitas Užsakovui, atitinkamai į jas neįtraukia subrangovo tiesiogiai Užsakovui pateiktų ir Rangovo patvirtintų sąskaitų sumų;
9.10.3. tiesioginis atsiskaitymas su subrangovu neatleidžia Rangovo nuo jo prisiimtų įsipareigojimų pagal sudarytą Sutartį. Nepaisant nustatyto galimo tiesioginio atsiskaitymo su subrangovu, Rangovui Sutartimi numatytos teisės, pareigos ir kiti įsipareigojimai nepereina subrangovui;
9.10.4. jei dėl tiesioginio atsiskaitymo su subrangovu faktiškai nesutampa Rangovo ir subrangovo nurodyti kiekiai/apimtys/mokėtinos sumos, rizika prieš Užsakovą tenka Rangovui ir neatitikimai pašalinami Rangovo sąskaita;
9.10.5. atsiskaitymas su subrangovu vykdomas per 30 (trisdešimt) kalendorinių dienų nuo tinkamos sąskaitos, darbų perdavimo-priėmimo akto pateikimo Užsakovui;
9.10.6. atsiskaitymai su subrangovu atliekami Sutartyje nustatyta kaina.

X. SUTARTIES KEITIMAS

10.1. Sutarties sąlygos pirkimo Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo sąlygose. Tais atvejais, kai pirkimo Sutarties sąlygų keitimo būtinybės nebuvo įmanoma numatyti rengiant pirkimo sąlygas ir (ar) pirkimo Sutarties sudarymo metu, pirkimo Sutarties Šalys gali keisti tik neesmines pirkimo Sutarties sąlygas.
10.2. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis. Pakeitimai gali būti atliekami esant aiškiai įrodomiems praleidimams, netikslumams, klaidoms ar kitiems neatitikimams Užsakovo pateiktoje Techninėje specifikacijoje dėl kurių nebereikia atlikti Darbų arba reikia juos įsigyti papildomai; dėl techninių sprendinių keitimo; rinkoje nebegaminamos, nebetiekiamos prekės, medžiagos ar įranga; būtinybė / tikslingumas atsisakyti atskiro darbo ar mažinti apimtis dėl to, kad Darbai ar jų dalis tapo nereikalingi, t. y. išnyko jų poreikis, Užsakovui ir (ar) siekiant racionaliai naudoti Sutarties finansavimo lėšas; nepakankamas finansavimas Sutarčiai užbaigti.
10.3. Sutarties sąlygų keitimu nėra laikomi techninio pobūdžio pirkimo Sutarties pakeitimai (pavyzdžiui, Šalių rekvizitai, klaidos) bei atskirų Sutarties vykdymo sąlygų koregavimas Sutartyje numatytomis aplinkybėmis.
10.4. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 10 (dešimt) kalendorinių dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
10.5. Visi darbai, kuriuos Rangovas atliks savavališkai, nesilaikydamas Sutartyje, Lietuvos Respublikos teisės aktuose nustatytos tvarkos, t. y. nesuderinus su Užsakovu ir techniniu prižiūrėtoju, neįteisinus paprastojo remonto projekto korektūros dokumentais (jei reikia), nepasirašius papildomo susitarimo dėl Sutarties pakeitimo, Rangovui nebus apmokami.

XI. SUTARTIES SUSTABDYMAS

11.1. Esant svarbioms aplinkybėms, nepriklausančioms nuo Rangovo valios, dėl kurių Rangovas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos Sutarties vykdymui; Užsakovui būtinas papildomas laikas atlikti papildomą pirkimą; ne dėl Užsakovo kaltės vėluoja kitos Užsakovo pirkimo sutarties, turinčios tiesioginės įtakos šiai Sutarčiai, vykdymas; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Užsakovas), Užsakovas turi teisę sustabdyti Rangovo įsipareigojimų ar kurios nors jų dalies, kuri negali būti vykdoma, vykdymą.
11.2. Atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas privalo informuoti Užsakovą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Rangovo. Išnykus aplinkybėms, trukdžiusioms Rangovui vykdyti sutartinius įsipareigojimus, sustabdytų įsipareigojimų vykdymas atnaujinamas.
11.3. Užsakovas dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Užsakovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų (ar dalies) Darbų vykdymą, nurodydamas (jeigu įmanoma) sustabdymo trukmę dienomis. Aplinkybės, dėl kurių gali būti stabdomi Darbai, yra:
11.3.1. trečiųjų šalių įtaka;
11.3.2. papildomos projektavimo paslaugos, 
11.3.3. sustabdytas arba nepakankamas Darbų finansavimas; 
11.3.4. laiku neatlaisvinta Darbų vieta;
11.3.5. būtinas papildomas laikas įvykdyti papildomų darbų, kurių neįvykdžius negalima tęsti Darbų, viešąjį pirkimą;
11.3.6. bet koks nenumatytas gamtos jėgų veikimas, kurio joks patyręs Užsakovas nebūtų galėjęs tikėtis;
11.3.7. fizinės kliūtys arba kitos nei klimatinės fizinės sąlygos, su kuriomis, vykdant Darbus, susidurta statybvietėje, ir tų kliūčių ar sąlygų Užsakovas nebūtų galėjęs pagrįstai numatyti;
11.3.8. bet koks uždelsimas ar sutrikimas dėl atliekamo Sutarties pakeitimo;
11.3.9. pasikeitus galiojančiam teisės aktui ar įsigaliojus naujam teisės aktui, kuris turi įtakos Sutarties vykdymui; 
11.3.10. kitos aplinkybės, kurios nebuvo žinomos pirkimo vykdymo metu ir su kuriomis būtų susidūręs bet kuris Rangovas ir (ar) Užsakovas.
11.4. Jei Rangovo sutartinių įsipareigojimų vykdymas dėl priežasčių, nepriklausančių nuo Rangovo, buvo sustabdytas laikotarpiui, ne trumpesniam nei 90 (devyniasdešimt) kalendorinių dienų, praėjus 90 (devyniasdešimt) kalendorinių dienų Rangovas gali rašytiniu pranešimu Užsakovo pareikalauti atnaujinti Sutarties vykdymą per 14 (keturiolika) kalendorinių dienų arba nutraukti Sutartį.
11.5. Sutartinių įsipareigojimų, kurių vykdymas buvo sustabdytas, vykdymo terminas pratęsiamas laikotarpiui, kuris, išnykus aplinkybėms, dėl kurių sutartinių įsipareigojimų (jų dalies) vykdymas buvo sustabdytas, pagal Sutartį buvo likęs Rangovo sutartinių įsipareigojimų (jų dalies) vykdymui iki kol sutartinių įsipareigojimų (jų dalies) vykdymas buvo sustabdytas. 
11.7. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra). Tokio sustabdymo metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos. 

XII. NENUGALIMOS JĖGOS APLINKYBĖS

12.1. Nė viena iš Sutarties Šalių neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl aplinkybių, kurių ji negalėjo kontroliuoti bei numatyti Sutarties sudarymo metu, ir kad protingomis pastangomis negalėjo užkirsti kelio šių aplinkybių ar jų pasekmių atsiradimui (force majeure).
12.2. Nenugalimos jėgos aplinkybėmis yra laikomos aplinkybės, nurodytos Atleidimo nuo atsakomybės esant nenugalimos jėgos aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.
12.3. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, sustabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
12.4. Šalis, prašanti atleisti ją nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
12.5. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
12.6. Jeigu nenugalimos jėgos aplinkybės tęsiasi ilgiau kaip 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas.

XIII. SUTARTIES NUTRAUKIMO TVARKA

13.1. Sutartis gali būti nutraukta:
13.1.1. Užsakovas įspėjęs Rangovą prieš 14 (keturiolika) kalendorinių dienų, gali vienašališkai nutraukti Sutartį šiais atvejais:
13.1.1.1. kai Rangovas per pagrįstai nustatytą laikotarpį neįvykdo pagrįstų Užsakovo nurodymų atlikti netinkamai įvykdytus arba neįvykdytus sutartinius įsipareigojimus;
13.1.1.2. kai Rangovas iš esmės pažeidė Sutartį; 
13.1.1.3. kai Rangovas vėluoja atlikti Darbus pagal Sutartyje numatytus terminus daugiau kaip 30 (trisdešimt) kalendorinių dienų;
13.1.1.4. kai Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
13.1.1.5. kai keičiasi Rangovo organizacinė struktūra – juridinis statusas, pobūdis ar valdymo struktūra ir tai gali turėti neigiamos įtakos tinkamam sutarties įvykdymui, išskyrus atvejus, kai dėl šių pasikeitimų keičiama Sutartis.

13.1.2. Rangovas, gavęs pranešimą iš Užsakovo apie Sutarties nutraukimą pagal bet kurią iš Sutarties 13.1.1 punkte numatytų sąlygų, turi teisę pateikti Užsakovui rašytinius paaiškinimus per 5 (penkias) darbo dienas nuo pranešimo iš Užsakovo gavimo dienos.
13.1.3. Rangovas, įspėjęs Užsakovą prieš 14 (keturiolika) kalendorinių dienų, gali nutraukti Sutartį, jei:
13.1.3.1. Užsakovas nevykdo savo sutartinių įsipareigojimų daugiau kaip 90 (devyniasdešimt) kalendorinių dienų;
13.1.3.2. Užsakovas stabdo Darbų ar jų dalies atlikimą daugiau kaip 90 (devyniasdešimt) kalendorinių dienų dėl Sutartyje nenurodytų ir ne dėl Rangovo kaltės atsiradusių priežasčių.
13.2. Sutartis gali būti nutraukta:
13.2.1. abiejų Šalių rašytiniu susitarimu;
13.2.2. kitais Civilinio kodekso nustatytais pagrindais ir sąlygomis.
13.3. Šalys neturi teisės vienašališkai nutraukti Sutarties nesant pagrindo, nurodyto Sutartyje arba Lietuvos Respublikos teisės aktuose. Be pagrindo nutraukus šią Sutartį Šalis privalo kitos Šalies reikalavimu sumokėti 10 (dešimt) procentų baudą nuo pradinės Sutarties kainos.
13.4. Užsakovui arba Rangovui vienašališkai nutraukus Sutartį Rangovas privalo perduoti iki Sutarties nutraukimo datos atliktus Darbus, Šalims pasirašant priėmimo – perdavimo aktą. Užsakovas privalo apmokėti už atliktus Darbus, iš mokėtinų sumų išskaičiuojant netesybas ir nuostolius, jeigu Sutartis nutraukiama dėl Rangovo kaltės. 
13.5. Sutartį nutraukus dėl vienos iš Šalių kaltės, kalta Šalis atlygina kitai Šaliai nuostolius, patirtus dėl Sutarties nutraukimo. Nuostolių sumą kalta Šalis perveda į kitos Šalies sąskaitą per 30 (trisdešimt) kalendorinių dienų nuo pagrįsto prašymo ir nuostolius patvirtinančių dokumentų gavimo dienos.
13.6. Sutarties nutraukimas neatleidžia Sutarties Šalių nuo delspinigių, priskaičiuotų iki Sutarties nutraukimo, mokėjimo.

XIV. DUOMENŲ APSAUGA

14.1. Kiekviena Šalis kitos Šalies pateiktus jos darbuotojų, įgaliotų asmenų, subrangovų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.
14.2. Kiekviena Šalis kitos Šalies pateiktus 14.1 punkte nurodytus asmens duomenis saugos visą Sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.
14.3. Kiekviena Šalis kitos Šalies pateiktus 14.1 punkte nurodytus asmens duomenis gali teikti  šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių paslaugų teikėjams, Šalies naudojamų informacinių ir ryšių technologijų priežiūrą ir aptarnavimą vykdantiems paslaugų teikėjams, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais teisės aktų reikalavimais. Rangovas šios Sutarties 14.1 punkte nurodytus Užsakovo pateiktus asmens duomenis gali teikti asmenims, kuriuos jis turi teisę pasitelkti šios Sutarties vykdymui. 
14.4. Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą. Pateikiama informacija turi apimti: kitos Šalies, kaip duomenų valdytojo, tapatybę ir kontaktinius duomenis, asmens duomenų tvarkymo tikslus, asmens duomenų kategorijas, tvarkymo teisinį pagrindą, saugojimo laikotarpį, duomenų gavėjus kaip nurodyta šios sutarties 14.1 – 14.3 punktuose, ir pagal Bendrąjį duomenų apsaugos reglamentą (ES) 2016/679 turimas teises.

XV. GINČŲ SPRENDIMAS

15.1. Šalių teisės ir pareigos aiškinamos pagal šios Sutarties nuostatas bei Lietuvos Respublikos teisės aktus.
15.2. Šalys sieks, kad visi ginčai, nesutarimai ir pretenzijos, kurie gali kilti tarp Šalių dėl šios Sutarties, būtų sprendžiami derybų keliu per 20 (dvidešimt) darbo dienų. Šalims nesusitarus, visi ginčai, kylantys dėl šios Sutarties nagrinėjami Lietuvos Respublikos civilinio proceso kodekso nustatyta tvarka teisme.
[bookmark: _Hlk133326300]XVI. BAIGIAMOSIOS NUOSTATOS

16.1. Šiai Sutarčiai ir visoms iš jos atsirandančioms teisėms ir pareigoms taikomi Lietuvos Respublikos įstatymai ir kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
16.2. Pirkimo dokumentai bei Rangovo pasiūlymas yra neatskiriamos šios Sutarties dalys. Jų reikalavimai yra privalomi Sutarties Šalims. Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Tuo tikslu nustatomas toks dokumentų pirmumas:
16.2.1. šios Sutarties sąlygos;
16.2.2. techninė specifikacija;
16.2.3. paprastojo remonto projektas:
16.2.3.1. techninės specifikacijos;
16.2.3.2. aiškinamieji raštai;
16.2.3.3. brėžiniai;
16.2.3.4. sąnaudų kiekių žiniaraščiai;
16.2.4. Veiklos sąrašas;
16.2.5. kiti dokumentai.
16.3. Rangovo ir Užsakovo vienas kitam siunčiami pranešimai turi būti raštiški. Tokie pranešimai turi būti siunčiami paštu, el. paštu arba įteikiami asmeniškai (pasirašytinai) Sutartyje Šalių nurodytais adresais.
16.4. Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau kaip per 5 (penkias) dienas. Jei Šalis nesilaiko šio reikalavimo, ji neturi teisės į Pretenziją, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
16.5. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai Šaliai be išankstinio raštiško kitos Šalies sutikimo.
16.6. Sutartis sudaroma lietuvių kalba. Šalys sutaria, kad elektroniniu parašu pasirašytas Sutarties egzempliorius turi originalaus dokumento galią.
16.7. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
16.8. Bet kokie Sutarties pakeitimai ir papildymai galioja, tik jeigu yra padaryti raštu ir Šalių pasirašyti. Visi Sutarties priedai yra neatskiriama jos dalis.
16.9. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
16.10. Užsakovo atstovas, atsakingas už Sutarties vykdymo proceso koordinavimą, orgnizavimą ir kontrolę, ........................................................, kuris koordinuoja šios Sutarties vykdymą (organizuoja Užsakovo įsipareigojimų įvykdymą, kontroliuoja prievolių vykdymą, jų kokybę ir atitiktį Sutarties ir pirkimo dokumentų reikalavimams, organizuoja visą susirašinėjimą su Rangovu, inicijuoja netesybų taikymą, Sutarties peržiūrą, pakeitimus ir pratęsimą, kaip tai numatyta, kontroliuoja kaip Rangovas vykdo kitus sutartinius įsipareigojimus). 
[bookmark: _Hlk191978889]16.11. Rangovo atstovas, atsakingas už Sutarties vykdymo procesą ...................................

XVII. SUTARTIES PRIEDAI

[bookmark: _Ref227941617]17.1.Sutarties pasirašymo metu prie Sutarties pridedami šie priedai, kurie yra neatskiriama Sutarties dalis ir laikomi vienas kitą paaiškinančiais bei papildančiais:
17.1.1. Rangovo pasiūlymo dokumentai – Sutarties 1 priedas (pridedama);
17.1.2. Techninė specifikacija – Sutarties 2 priedas (pridedama);
17.1.3. Statybvietės perdavimo aktas – 3 priedas (pridedama);
17.1.4. Atliktų darbų akto forma  – Sutarties 4 priedas (pridedama) ;
17.1.5. Darbų perdavimo -priėmimo aktas – Sutarties 5 priedas (pridedama).

XVIII. ŠALIŲ REKVIZITAI IR PARAŠAI
	
	

	UŽSAKOVAS
Radviliškio rajono savivaldybės administracija
Kodas 188726247
PVM mokėtojo kodas LT887262410
Aušros a. 10, LT-82196 Radviliškis
A. s. Nr. LT47 7181 4000 0013 0707 
Tel.: (8 422) 69 004
El. paštas: informacija@radviliskis.lt


_________________________________
Administracijos direktorė 

Eglė Ivanauskytė

	[bookmark: _Hlk191978871]RANGOVAS
.....................
Kodas ..............
PVM mokėtojo kodas ........................
Adresas ..................................
Bankas ....................
Banko kodas ...............
A. s. ............................
Tel.: ............................
El. paštas: 

_____________________________
 Pareigos 

Vardas, pavardė






Sutarties priedas Nr.3
	Statybvietės perdavimo-priėmimo aktas
[Data]

	Rangos sutarties data, numeris:

	Statybvietės adresas: 

	Užsakovas Radviliškio rajono savivaldybės administracija, vadovaudamasis Sutarties sąlygų 6.2.1 punkto nuostatomis šiuo Statybvietės perdavimo-priėmimo aktu suteikia Rangovui – [pavadinimas] Statybvietės valdymo teisę.
Rangovas, šiuo aktu perėmęs Statybvietę, tampa atsakingu už Statybvietę ir jos prieigas pagal Sutartį. Rangovas, pasirašydamas šį aktą patvirtina, kad:
1. Statybvietės ribos pažymėtos brėžinyje, fiziškai parodytos Rangovo atstovui.
2. Rangovui yra perduotas Statybvietės ribų brėžinys.
Statybvietės perdavimo - priėmimo metu yra užfiksuota esama Statybvietės priklausinių būklė, už kurią Rangovas yra atsakingas:
1. 
2. 


	Priedai:
1. Statybvietės ribų brėžinys;


	Užsakovo atstovas ____________________________________
Parašas:______________________                                          Data

	Rangovo atstovas _____________________________________
Parašas:______________________                                          Data





Sutarties priedas Nr.4

ATLIKTŲ DARBŲ AKTAS Nr. ____
Data___________

Užsakovas:

Rangovas:

Objektas: 

Sudaryta už ______m.__________mėn.

	Eil.
Nr.
	Darbų grupių (etapų) pavadinimas
	Kaina
pagal Sutartį
Eur be PVM
	Atliktų Darbų grupės (etapo) dalis (%) nuo Darbų pradžios
	Atliktų Darbų grupės (etapo) dalis (%) per atsiskaitomą laikotarpį
	Atliktų Darbų grupės (etapo) per atsiskaitomą laikotarpį suma Eur be PVM

	
	[Darbų grupės (etapo) pavadinimas pagal (Veiklų sąrašą)]
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	
	 
	 

	 
	 
	
	 Suma be PVM:
	 

	 
	 
	
	PVM [tarifas]:
	

	 
	 
	
	Bendra suma su PVM:
	






	Užsakovas
	Rangovas


	20__m. __________________ mėn. ____ d.
	20__m. __________________ mėn. ____d.





Sutarties priedas Nr. 5
DARBŲ PERDAVIMO-PRIĖMIMO AKTAS
[Akto sudarymo vieta], ......... m. ............................... ........... d.

Radviliškio rajono savivaldybės administracija, atstovaujama administracijos direktorės ......................., veikiančios pagal Radviliškio rajono savivaldybės administracijos nuostatus, toliau vadinama Rangovu, ir [Užsakovo pavadinimas], atstovaujama ..........................................., veikiančio pagal ......................................................................................, toliau vadinamas Užsakovu (toliau kartu vadinamos Šalimis, o kiekviena atskirai – Šalimi), vadovaudamiesi Šalių sudaryta sutartimi dėl Radviliškio Gražinos pagrindinės mokyklos Gražinos g. 8, Radviliškis, paprastojo remonto darbų (sutarties sudarymo data – [____])(toliau – vadinama Sutartimi), bei papildomais susitarimais Nr. _________ [jeigu buvo], sudarė šį Darbų perdavimo-priėmimo aktą: 
1. Rangovas perduoda Užsakovui atliktus Darbus ...................................................... [Darbų pavadinimas, sutampantis su Sutarties 2.1 punkte esančiu Darbų pavadinimu], o Užsakovas šiuos atliktus Darbus priima. 
2. Už atliktus Darbus Užsakovas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.
3. Šalys patvirtina, kad Darbai yra atlikti pilnai ir tinkamai. Užsakovas neturi Rangovui pretenzijų dėl atliktų Darbų kokybės.
3. Šalys patvirtina, kad Darbai yra atlikti pilnai ir tinkamai, išskyrus defektus, kurie neturės esminės įtakos naudojant Darbus pagal paskirtį. Defektų sąrašas pridedamas. Defektai turi būti pašalinti per [nurodyti dienų skaičių, ne ilgesnį, nei 28 dienos] dienų po šio Darbų perdavimo-priėmimo akto pasirašymo dienos.] 
[Pasirenkama pagal situaciją] 
4. Šis aktas sudarytas dviem egzemplioriais, kurie abu turi vienodą teisinę galią. Vienas egzempliorius pateikiamas Rangovui, kitas lieka Užsakovui. 
	Rangovas
	Užsakovas

	[Pavadinimas] 
	[Pavadinimas]

	[Buveinės adresas]
	[Buveinės adresas]

	[Telefonas, faksas]
	[Telefonas, faksas]

	[Įmonės kodas]
	[Įmonės kodas]

	[PVM mokėtojo kodas]
	[PVM mokėtojo kodas]

	______________________________
Parašas
[Pareigos, vardas ir pavardė]
	______________________________
Parašas
[Pareigos, vardas ir pavardė]

	
	

	
	Statinio statybos 
techninės priežiūros vadovas

	
	[Vardas, Pavardė]

	
	[Atestato numeris] 

	
[PRIEDAS: 	Defektų sąrašas, taip pat nurodant pagrįstą laiką defektų taisymui ir įkainotą defektų vertę]

